น้ำมันดิบปิดบวก 12 เซนต์
สัญญาน้ำมันดิบตลาดนิวยอร์กปิดบวก 12 เซนต์ที่ 97.19 ดอลลาร์/บาร์เรล ข้อมูลเศรษฐกิจสหรัฐหนุน
3 เม.ย. 2556

สัญญาน้ำมันดิบตลาดนิวยอร์กปิดบวก 12 เซนต์ที่ 97.19 ดอลลาร์/บาร์เรล ข้อมูลเศรษฐกิจสหรัฐหนุน
สัญญาน้ำมันดิบเวสต์เท็กซัส (WTI) ตลาดนิวยอร์ก ส่งมอบเดือนเม.ย.เพิ่มขึ้น 12 เซนต์ หรือ 0.12% ปิดที่ 97.19 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนพ.ค.ที่ตลาดลอนดอน ลดลง 39 เซนต์ หรือ 0.35% ปิดที่ 110.69 ดอลลาร์/บาร์เรล
สัญญาน้ำมันดิบ WTI ปรับตัวขึ้นหลังจากกระทรวงพาณิชย์สหรัฐเปิดเผยว่า ยอดสั่งซื้อภาคโรงงานปรับตัวขึ้น 3.0% ในเดือนก.พ. หลังจากที่ลดลง 1% ในเดือนม.ค. นับเป็นการเพิ่มขึ้นสูงที่สุดในรอบ 5 เดือน ซึ่งเป็นผลมาจากยอดสั่งซื้อสินค้าคงทนที่ทะยานขึ้น นำโดยเครื่องบินพาณิชย์และยานยนต์ ซึ่งช่วยชดเชยยอดสั่งซื้อสินค้าทุนหลักที่ร่วงลง